  Туспуктэм: Эскеронъёсъя удмурт федерал центрлэн пресс-службаез Майя Бывальцева Улонысь кошкиз Россиысь тодосъя академилэн Урал ёзэтысьтыз Эскеронъёсъя удмурт федерал центрысь тодосъя валтӥсь ӧнерчи, истори тодосъя доктор, Удмуртилэн дано кунмуртэз Кузьма Куликов. Со сярысь 6-тӥ южтолэзе Центрлэн пресс-службаез ивортӥз. Тодосчилы 85 арес вал. 1978-2007 аръёсы Кузьма Иванович Историяя, кылъя но литературая удмурт институтэн кивалтӥз, трос азинлыко тодосчиосты будэтӥз. 300-лэсь трос тодос ужъёс гожтӥз. Бадӟым уж лэсьтӥз «Иднакар» музей-заповедникез кылдытон, чеберлыко киужъёсъя сӧзнэтэз азинтон понна. Люкиськон 9-тӥ южтолэзе Идкарысь Квартальной проездысь 25 номеро юртын, «Ангел» компаниын, ортчоз. Тодосчиез Хоряки гурт вӧзысь шайвылын ватозы.  Ивортодэтъя «Удмуртия» агентство Кузьма Ивановичлэн ӵыжы-выжыосызлы но матысь адямиосызлы куректэмзэ вера.   Тегъёс: кулон удмуртъёс Удмуртия  